கேள்வி: கார்போடிமைடு - இணைத்தல் முகவர்கள் பற்றி விளக்கவும்.
பதில்: கரிமத் தொகுப்பு முறையில், கார்போடிமைடு செயல்பாட்டைக் கொண்ட சேர்மங்கள் நீர்நீக்க முகவர்களாக பயன்படுத்தப்படுகின்றன. குறிப்பாக இவை பெரும்பாலும் கார்பாக்சிலிக் அமிலங்களை அமைடுகள் அல்லது எசுத்தர்களாக மாற்ற பயன்படுத்தப்படுகின்றன. N-ஐதராக்சிபென்சோடிரையசோல் அல்லது N-ஐதராக்சிசக்சீனிமைடு போன்ற சேர்க்கைப் பொருள்கள் பெரும்பாலும் வினைவிளைபொருள்கள் அதிகளவில் கிடைக்கவும் பக்க வினைகளைக் குறைக்கவும் சேர்க்கப்படுகின்றன. படிமம்:Carbodiimide_Amide_Coupling_Scheme.png பாலிகார்போடிமைடுகள் பாலியூரிதீன் சிதறல்கள் அல்லது அக்ரிலிக் சிதறல் போன்ற நீர் பிசின் குறுக்கு இணைப்பிகளாகவும் பயன்படுத்தப்படலாம். இங்கே பாலிகார்போடிமைடு கார்பாக்சிலிக் அமிலங்களுடன் வினைபுரிகிறது, இவற்றின் வினைசெயல் குழுக்கள் பெரும்பாலும் அத்தகைய நீர்வாழ் பிசின்களில் உள்ளன, இதனால் N-அசைல் யூரியா உருவாகிறது. இதன் விளைவாக பாலிமர் சங்கிலிகளுக்கு இடையில் சகப்பிணைப்புகள் உருவாகி, அவற்றை குறுக்காக இணைக்கச் செய்கிறது. .
கேள்வி: கார்போடிமைடு - அமைடு உருவாக்கப் பாதை குறித்து விரிவாக சொல்லுங்கள்.
பதில்: கார்போடிமைடைப் பயன்படுத்தி ஒரு அமைடு உருவாக்கம் ஒரு பொதுவான வேதிவினை ஆகும். ஆனால், பல பக்க வேதிவினைகளின் அபாயத்தைக் கொண்டுள்ளது. அமிலம் 1 கார்போடிமைடுடன் வினைபுரிந்து முக்கிய இடைநிலை O-அசைல்ஐசோயூரியா 2 ஐ உருவாக்கும், இது ஒரு செயல்திறனூட்டப்பட்ட வெளியேறும் குழுவுடன் கார்பாக்சிலிக் எஸ்தராகக் கருதப்படலாம். O-அசைல்ஐசோயூரியா அமீன்களுடன் வினைபுரிந்து விரும்பிய அமைடு 3 மற்றும் யூரியா 4 ஐ கொடுக்கும். O-அசைல்ஐசோயூரியா 2 இன் சாத்தியமான வேதிவினைகள் விரும்பிய மற்றும் விரும்பத்தகாத விளைபொருள்களை உருவாக்குகின்றன. O-அசைல்ஐசோயூரியா 2 ஒரு கூடுதல் கார்பாக்சிலிக் அமிலம் 1 உடன் வினைபுரிந்து ஒரு அமில நீரிலி 5 ஐ கொடுக்க முடியும், இது மேலும் வினைபுரிந்து அமைடு 3 ஐ கொடுக்க முடியும். முக்கிய விரும்பத்தகாத வேதிவினை பாதை O-அசைல்ஐசோயூரியா 2 ஐ நிலையான N-அசைல்யூரியா 6 க்கு மறுசீரமைப்பதை உள்ளடக்கியது. டைகுளோரோமீத்தேன் அல்லது குளோரோபாரம் போன்ற குறைந்த மின்காப்பு மாறிலிகளைக் கொண்ட கரைப்பான்களின் பயன்பாடு இந்த பக்க வேதிவினையைக் குறைக்கும். படிமம்:Carbodiimide_Mechanism.png